Rizo Džafić

**Rizo Džafić** (2. septembar 1945. godine, Bosanska Krupa) jeste bosanskohercegovački univerzitetski profesor, književnik, naučnik, književni kritičar, novinar i historičar književnosti. , gdje je završio osnovnu školu i gimnaziju, a Filološki fakultet (studije južnoslavenskih i svjetske književnosti) u Beogradu 1971. godine.

Radio je kao srednjoškolski profesor u Bosanskoj Krupi, te u Njemačkoj (Stuttgartu, Kölnu i Freiburgu).

Po osnivanju Pedagoške akademije u Bihaću 1993. radio je kao asistent pri *"Odsjeku razredna nastava"* na predmetu Književnost za djecu.

Postdiplomske studije završio na Filozofskom fakultetu u Zagrebu, 1998., i odbranio 2000. godine tezu "Razvitak dječije književnosti u Bosni i Hercegovini"

Doktorirao odbranivši tezu *"Tematske, genealoške i kontekstualne vrijednosti savremene krajiške književnosti za djecu"* na Filozofskom fakultetu u Tuzli 2003. Za poeziju i prozu nagrađivan na više  književnih konkursa.

Za rezultate u odgoju i obrazovanju dobio je 1987. godine, što je u to vrijeme bilo najviše priznanje SR BiH za prosvjetne radnike, Nagradu Hasan Kikić. Godine 2003. dodijeljena mu je nagrada "Najbolji lektor u Bosni i Hercegovini u 2003. godini".

Zastupljen u izborima, pregledima i antologijama savremene dječije poezije i proze, te u školskim udžbenicima i priručnicima i obaveznoj studijskoj literaturi na univerzitetima. Djela su mu prevedena na njemački, engleski, holanski, francuski, švedski, danski, turski, albanski, makedonski i slovenski jezik. Član je Društva pisaca Bosne i Hercegovine.

Od 1975. kao kritičar prati savremenu književnu produkciju u Bosni i Hercegovini i svijetu te objavljuje veliki broj članaka, kritika, studija i eseja u književnim časopisima: Lica, Život, Putevi, Bagdala, Braničevo, Brazde, Izraz, Most, Stvaranje, Mostovi, Odjek i dr.

Objavio je preko 300 naučnih, stručnih i kritičkih tekstova. Trenutno je na Pedagoškom fakultetu u Bihaću voditelj *Odsjeka bosanski jezik i književnost*.

## Djela 
# *Brodolom,pripovijetke* - Univerzal, Tuzla, 1982.
# *Planinci, pripovijetke* - Osvit, Karlovac, 1984.
# *Grmečlije, pripovijetke* - Univerzal, Tuzla, 1986.
# *Naglavačke, poezija za djecu* - KK Ivan Goran Kovačić, Bihać, 1988.
# *Očev zavičaj, pripovijetke za djecu* - Glas,Banja Luka, 1989.
# *Očev zavičaj, priče za djecu* - Bosanska riječ, Wuppertal, 1994.
# *Neispričana priča, proza za djecu* - El-Kalem, Sarajevo, 1996.
# *Murat Šuvalić:IZABRANA DJELA* - Bosanska Krupa, 1971.
# *Azrailovo oko, bajke* - Oko, Sarajevo, 1997.
# *Antologija krajiške proze* - Unsko-sanske novine, Bihać, 1998.
# *Antologija bošnjačke poezije za djecu* - Bosanska riječ, Wuppertal, 1998.
# *Tajne beskrajne, poezija za djecu* - Prosvjetni list, Sarajevo, 1998.
# *Očeva sjekira, priče za djecu* - Bosanska riječ, Wuppertal, 1998.
# *Murat Šuvalić: Izabrana djela* - Krajiška knjiga, Bihać, 1998.
# *Igrokazi (slikovnica)* - Krajiška knjiga, Bihać, 1998.
# *Veliki let, pripovijetke* - Planjax,Tešanj, 1999.
# *Putovanje mačka Buce (slikovnica)* - Planjax, Tešanj, 1999.
# *Antologija bošnjačkih priče za djecu* - Bosanska riječ, Wuppertal, 2000.
# *Putovanje mačka Buce (slikovnica)* - Krajiška knjiga, Bihać, 2000.
# *Tajne beskrajne, poezija za djecu* - Bosanska riječ, Wuppertal, 2003.
# *Čitanka za V. razred osnovne škole* - Denfas, Tuzla, 2005.
# *Čitanka za VIII. razred osnovne škole* - Denfas, Tuzla, 2005.

## Nagrade i priznanja za književna djela 
* List "4. juli", Beograd, Nagrada za priču 1987.
* List "4. juli", Beograd, Nagrada za priču 1988.
* List "4. juli", Beograd, Nagrada za priču 1989.
* List "Glas", Banja Luka – druga nagrada za priču, maj 1986.
* Književni susreti "Zija Dizdarević", Fojnica . Druga nagrada za priču
* Dječji list "Tik-tak", Beograd, Nagrada za najbolju priču 1985.
* Dječji list "Tik-tak", Beograd, Nagrada za najbolju priču 1986.
* Dječji list "Tik-tak", Beograd, Nagrada za najbolju priču 1987.
* "Male novine", Sarajevo – nagrada za priču 1986.
* "Zadrugar", Sarajevo – novinar godine 1985.
* "Vukovo pero" nagrada za pripovijetku, Tršić, 1983.
* Najbolji lektor u 2003. godini 

## Reference 
## Vanjski linkovi: 
Kategorija:Biografije, Bosanska Krupa
Kategorija:Bosanskohercegovački pisci
Kategorija:Rođeni 1945.
Kategorija:Živi ljudi